nvidia/miracl-vision huggingface dataset:
Msalvia (mmea)

Msalvia (ujulikanao pia kama sage of the diviners, seer's sage, ska maría pastora, yerba de la pastora ama kwa kifupi salvia; jina la kisayansi Salvia divinorum) ni mmea ambao hufikia urefu wa kima zaidi ya mita moja na huwa na shina mraba lisilo na kitu ndani kama mimea mingine ya familia ya mnanaa Lamiaceae. Majani yake hutumika pia kusafisha meno. Utumizi wa majani yake kwa njia ya kutafuna, kuvuta kama sigara au kupika kama chai unasababisha namna ya ulevi  kwa sababu yana chembechembe aina ya opioidi zinazosababisha ukumbusho-wazimu (hallucination). Kwa vile mmea huu haujifanyiwa utafiti wa kina, madhara yake na usalama wa matumizi yake kwa muda mrefu bado havijathibitishwa. Asili ya mmea huu ni nchi ya Mexico na humea kiasilia katika msitu wa Sierra Mazateca ya Oaxaca kwenye vivuli vilivyo na unyevu. Leo msalvia pia hukuzwa nyumbani na hupandwa vipandikizi vya tawi au shina lake kwa vile mmea huu hutoa mbegu kwa uchache na ugumu sana. Msalvia umeruhusiwa katika nchi nyingi lakini matumizi yake hudhibitiwa nchini Australia, Ubelgiji, Brazil, Canada, Denmark, Estonia, Finland, Ujerumani, Italia, Japan, Korea Kusini, Poland, Hispania, Uswisi, Armenia na sehemu nyingine Marekani. Hata hivyo mmea huo umeenea sehemu tofautitofauti na miche yake huuzwa na wakulima wa miti na dawa katika nchi nyingine.
Tudful

Tudful (pia: Tydfil) alikuwa mwanamke Mkristo wa Wales aliyefia dini mwaka 480 hivi. Mtoto wa mfalme Brychan, alipata malezi bora upande wa elimu na maadili kabla hajauawa na Wapagani. Tangu kale anaheshimiwa kama mtakatifu bikira mfiadini. Sikukuu yake huadhimishwa tarehe 23 Agosti.
Theodosi wa Kiev

Theodosi wa Kiev au Theodosi Pekerski (kwa Kirusi Феодосий Печерский; kwa Kiukraina Феодосій Печерський; Vasylkiv, 1009 - Kiev, 3 Mei 1074) alikuwa mmonaki wa karne ya 11 aliyeleta umonaki wa kijumuia kadiri ya kanuni ya Theodori wa Studion katika sehemu za Kiev (leo nchini Ukraina) na pamoja na Antoni wa Kiev alianzisha monasteri maarufu ya Mapango ya Kiev. Alitangazwa na Kanisa la Kiorthodoksi la Urusi kuwa mtakatifu. Anaheshimiwa hivyo na Kanisa Katoliki pia. Sikukuu yake huadhimishwa tarehe 3 Mei lakini pia tarehe 14 Agosti.
Tikhon wa Moscow

Tikhon wa Moscow (kwa Kirusi: Тихон Московский; jina la awali: Василий Иванович Беллавин, Vasily Ivanovich Bellavin; Klin, 31 Januari 1865 – Moscow, 7 Aprili 1925) alikuwa mmonaki, halafu askofu wa Kanisa la Kiorthodoksi la Urusi. Tarehe 5 Novemba 1917 alichaguliwa kuwa Patriarki wa 11 wa Moscow na Urusi wote, wa kwanza baada ya miaka 300 ya Kanisa hilo kuongozwa na Sinodi tu. Mwaka 1989 alitangazwa na Kanisa lake kuwa mtakatifu, na anaheshimiwa hivyo na Waanglikana wa Marekani pia, alikowahi kufanya kazi ya umisionari.
Ulrich wa Augsburg

Ulrich wa Augsburg (pia: Uodalric au Odalrici; Kyburg, Zurich, sasa nchini Uswisi, 893 – Augsburg, Ujerumani, 4 Julai 973) alikuwa askofu wa mji huo tangu tarehe 28 Desemba 923 hadi alipofariki miaka 50 baadaye. Alikuwa maarufu kwa matendo ya toba na ukarimu. Ndiye Mkristo wa kwanza kutangazwa mtakatifu na Papa mwenyewe (Papa Yohane XV, 4 Julai 993). Mbali ya Kanisa Katoliki, Waorthodoksi pia wanamheshimu hivyo. Sikukuu yake huadhimishwa tarehe ya kifo chake.
Vitus Mtakatifu

Vitus Mtakatifu alikuwa mtoto Mkristo (labda kutoka Sicilia, kisiwa kikubwa cha Italia) aliyefia dini yake wakati wa dhuluma za makaisari wa Dola la Roma Diocletian na Maximian mwaka 303, akiwa na umri wa miaka 13 hivi. Kwa sababu hiyo tangu kale Vitus peke yake, baadaye pamoja na walezi wake Modesto na Kreshensya, anaheshimiwa na Wakatoliki na Waorthodoksi kama mtakatifu mfiadini. Sikukuu yake huadhimishwa tarehe 15 Juni ambayo kwa Waorthodoksi ni tarehe 28 Juni ya kalenda ya kimataifa.
Werburga

Werburga (pia: Wærburh, Werburh au Werburgh; Stone, Mercia, 650 hivi - Trentham, Staffordshire, 3 Februari 699) alikuwa malkia mdogo huko Uingereza. Alianzisha monasteri kadhaa na hatimaye kujiunga na ile ya Ely ambayo ilianzishwa na kuongozwa na ndugu zake, akawa abesi wake baada ya mama yake, Mt. Ermenilda. Tangu kale anaheshimiwa na Wakatoliki na Waorthodoksi kama mtakatifu. Sikukuu yake huadhimishwa tarehe ya kifo chake.
Wolfeius

Wolfeius alikuwa mkaapweke katika wilaya ya Norfolk, Uingereza. Anajulikana tu kutokana na maandishi ya William Worcester, anayemtaja kama mkaapweke wa kwanza wa Mt. Benet Hulme. Labda alifariki katika karne ya 11, tarehe 9 Desemba ambayo imekuwa sikukuu yake. Tangu kale anaheshimiwa na Wakatoliki, Waorthodoksi na Waanglikana kama mtakatifu.
Olympus Mons

Olympus Mons ni mlima kwenye sayari ya Mirihi. Ni mlima mrefu na pia volkano ndefu katika mfumo wa Jua. Olympus Mons ina urefu wa kilomita 27 juu ya uso wa Mirihi wastani. Hivyo kimo chake ni mara tatu kuliko Mlima Everest duniani ukipimwa kutoka usawa wa bahari na zaidi ya mara mbili kuliko Mauna Kea unaopimwa kilomita 10 kutoka mguu wake chini ya bahari hadi kilele. Jina liliteuliwa kutokana na Mlima Olimpos nchini Ugiriki. "Olympus Mons" ni umbo la Kilatini la "Mlima Olimpos". Usitaje majina ya madiwani na viongozi au maafisa wengine wa sasa maana wanabadilika haraka mno.
Yohane wa Shanghai na San Francisco

Yohane wa Shanghai na San Francisco (kwa Kirusi: Иоанн Шанхайский и Сан Францисский, Ioann Shankhayskiyi i San Frantsiskyi; jina la awali: Михаил Борисович Максимович, Mikhail Borisovich Maximovitch; Adamovka, wilaya ya Izyum, mkoa wa Kharkov, leo nchini Ukraina, 4 Juni 1896 – Seattle, Washington, USA, 2 Julai 1966) alikuwa mmonaki, padri, askofu na mmisionari wa Kiorthodoksi huko China na Marekani. Alijulikana pia kwa karama ya kutenda miujiza. Alitangazwa na Kanisa lake kuwa mtakatifu tarehe 2 Julai 1994. Sikukuu yake huadhimishwa tarehe hiyohiyo.
Mathayo wa Bascio

Mathayo wa Bascio, O.F.M. (jina la awali: Matteo Serafini; Pennabilli, 1495 hivi - Venezia, 6 Agosti 1552) alikuwa padri wa Utawa wa Ndugu Wadogo kutoka Dola la Papa, leo nchini Italia, ambaye ni maarufu kama asili ya tawi la Wakapuchini. Mara alipopata upadrisho mwaka 1525 alijisikia hamu ya kuishi kikamilifu zaidi kadiri ya kanuni iliyoandikwa na mwanzilishi, Fransisko wa Asizi. Hivyo aliacha konventi yake akapewa na Papa Klementi VII (1523-1534) fadhili za kuvaa kanzu ya pekee, kushika ufukara kadiri ya kanuni, kuwa mkaapweke na kuhubiri anakotaka. Ingawa viongozi wa shirika hawakupenda uhuru huo, Mathayo alipata mapema watu walioamua kumfuata katika urekebisho huo, kuanzia Ludoviko wa Fossombrone na Rafaeli wa Fossombrone. Mtumishi wa kanda aliwatafuta sana, lakini walilindwa vizuri na Katerina Cibo, ndugu wa Papa. Ili kukwepa dhuluma, wakajiunga na Wakonventuali, halafu tarehe 3 Julai 1528 wakapewa na Klementi VII haki ya kuwa na Mtumishi wao chini ya Mkuu wa Wakonventuali na ya kupokea wanovisi. Mapema walianza kuitwa Wakapuchini kutokana na kofia yao kubwa. Walipokutana kwa mkutano mkuu wa kwanza mwaka 1529 huko Albacina, karibu na Fabriano, alichaguliwa mkuu wa kwanza, lakini baada ya muda mfupi alijiuzulu akarudi kati ya Waoservanti.
Nyoka-mbio

Spishi 25: Nyoka-mbio ni nyoka wa jenasi Platyceps katika familia Colubridae. Wamepewa jina hili kwa sababu wanaweza kupiga mbio sana. Nyoka hawa ni wafupi kiasi, m 1.5 kwa kipeo lakini sm 40-90 kwa kawaida. Rangi yao ni kijivu au kahawia mara nyingi pamoja na vidoa au mabaka meusi. Nyoka-mbio hukiakia mchana na hula mijusi hasa lakini vyura na ndege na wagugunaji wadogo pia. Nyoka hawa hawana sumu lakini wakikamatwa wanang'ata vikali. Kwa hivyo jihadhari.
Mto Emining

Mto Emining unapatikana katika kaunti ya Baringo nchini Kenya.
Mto Goldoyn

Mto Goldoyn unapatikana katika kaunti ya Baringo nchini Kenya. Maji yake yanaishia katika ziwa Baringo.
Dibaji

Dibaji (kutoka neno la Kiarabu; pia "kilemba") ni kipande cha maandishi (kwa kawaida huwa kifupi) ambacho huwekwa mwanzoni mwa kitabu au kazi nyingine za fasihi. Hasa huandikwa na mtu mwingine, mbali na mwandishi halisi wa kitabu. Huelezea mahusiano na mwingiliano wa kazi zao na mwandishi mkuu au huelezea lilelile linalohusiana na kitabu, kama vile nia na manufaa yake. Kwa utaratibu huu, wakati mwingine, si lazima sana katika matoleo ya baadaye kukatokea dibaji nyingine mbali na ile ya awali (hutokea kabla ya nyingine kama mwanzo ilikuwepo), hili huweza kuelezea kwa nini matoleo hayo mawili hutofautiana. Dibaji ikiandikwa na mwandishi mwenyewe, basi huelezea namna kitabu kilivyotengenezwa, na wazo limetokea wapi, na huenda ikajumuisha na shukrani kwa watu waliosaidia uundwaji wa kitabu. Tofauti na tabaruku, dibaji kwa kawaida lazima iwe imesainiwa. Maelezo ya msingi yanayohusu matini makuu ya kitabu kwa kawaida hujipambua vilivyo, au hasa utangulizi, tofauti na dibaji au tabaruku.
Tabaruku

Tabaruku ni utangulizi wa kitabu au kazi yoyote ile ya fasihi inayoandikwa na mwandishi mwenyewe. Insha nyingine yenye maudhui ya kitangulizi huandikwa na mtu, tofauti ni dibaji na huitangulia tabaruku ya mwandishi. Tabaruku hukaribiana na shukrani kwa watu ambao walisaidia kazi ya fasihi.
Nacer Chadli

Nacer Chadli (amezaliwa 2 Agosti mwaka 1989) ni mchezaji wa soka wa Ubelgiji ambaye anacheza kama winga wa klabu ya michuano ya West Bromwich Albion F.C iliyopo nchini Uingereza na timu ya taifa ya Ubelgiji. Alianza kazi yake katika Uholanzi Eerste Divisie na AGOVV Apeldoorn na mwaka alihamishiwa kukimbia juu ya FC Twente, ambapo alishinda Kombe la KNVB katika msimu wake wa kwanza. Mwaka 2013, Chadli alijiunga na Tottenham Hotspur, na miaka mitatu baadaye alijiunga na West Bromwich Albion kwa rekodi ya klabu £ 13 milioni. Chadli alicheza kimataifa kwa Morocco mwaka 2010, lakini alijiunga na Ubelgiji mwaka 2011. Amepata kofia zaidi ya 40 kwa Ubelgiji na aliwakilisha taifa kwenye Kombe la Dunia la FIFA mwaka 2014 na mwaka 2018.
Sinki

Sinki (kutoka Kiingereza: sink; inajulikana pia kwa majina mengine ikiwa ni pamoja na bakuli la kunawia, beseni la mkono) ni bakuli linalotumika kusafisha mikono, vifaa vya kupikia na kula na madhumuni mengine. Sinki huwa na bomba linalotoa maji baridi na moto na shimo la kupitisha maji machafu. Wakati mwingine sinki hujengwa na kifaa cha kutoa sabuni. Mara nyingi sinki, hasa jikoni hujengwa karibu au ndani ya kaunta. Sinki la bafuni lilianza nchini Marekani mwishoni mwa karne ya 18.  Sinki hili lilijumuisha meza ndogo, bakuli na beseni kufuatia mila ya Uingereza. Wakati mwingine meza ilikuwa na shimo ambapo bakuli kubwa liliwekwa, ambalo lilisababisha kutengenezwa kwa sinki kavu. Kutoka mwaka wa 1820 hadi 1900, sinki kavu lilijumuisha kabati ya mbao pamoja na madini ya zinki au risasi ambapo bakuli ya maji ilihifadhiwa. Sinki la jikoni linaaminika kuwa lilianza kutumika kama miaka 200 iliyopita. Umbo na utengenezwaji wake umebadilika sana toka ilipoanza kutumika hadi hivi sasa . Sinki hutengenezwa kwa kutumia vifaa mbalimbali kama vileː {div col|colwidth=20em}} Kuna aina mbalimbali za sinki kama inavyoonekana kwenye picha hiziː
Mto Lomaiwe

Mto Lomaiwe unapatikana katika kaunti ya Baringo nchini Kenya.
Dhana

Dhana (kutoka neno la Kiarabu) ni wazo lisilo bayana wala la hakika lakini mtu au jamii wanaweza kuwa nalo na kulipendekeza kwa wengine ili lizidi kuchunguzwa upande wa falsafa, sayansi n.k. kwa kutumia hoja, vipimo na njia nyingine za kufikia ukweli.
Manukato

Marashi (kutoka kitenzi chenye asili ya Kiarabu "kurasha"; kwa Kiingereza "perfume") ni mchanganyiko wa mafuta na manukato yanayonukia vizuri ambayo hupulizwa au kupakwa katika mwili, nguo, viatu au hata nyumba. Marashi hufanya kunukia vizuri hata pahala palipokuwa pakinuka vibaya. Maandishi ya kale na yaliyovumbuliwa na wasomi wa akiolojia yaonyesha kwamba utumiaji wa marashi umekuwako kwa muda mrefu sana. Utumiaji wa marashi ya kisasa ulianza katika karne ya 19 baada ya kutengenezwa kwa vitu kama vanilin na coumarin. Utengenezaji wa marashi ulianzia nchini Mesopotamia na Misri na baadaye kuboreshwa katika nchi za Warumi na Persia. Mtengenezaji wa kwanza wa marashi yaaminika alikuwa mwanamke aliyebobea katika somo la Kemia. Kwa jina aliitwa Tapputi. Ametajwa katika maandishi ya kale ya Mesopotamia. Alitengeneza marashi kwa kuchanganya maua yaliyopondwapondwa, mafuta, calamus na manukato mengine. Mchanganyiko huo aliuchunga na kuuweka kwa muda. Marashi ya leo hutengenezwa kwa kutumia maua, asali, ngozi za miti pamoja na kemikali zilizotengenezwa katika maabara. Marashi hutumiwa kwa kupuliza miili kuondokana na harufu mbaya, kupuliza viatu shoe deodorizers ili yaache kunuka, pamoja na kupuliza kwa nyumba kama air fresheners
Nyoka mabaka

Spishi 4: Nyoka mabaka ni nyoka wa jenasi Chamaelycus katika familia Lamprophiidae walio na mabaka mgongoni. Nyoka hawa ni wafupi, hadi sm 37 lakini sm 20-34 kwa kawaida. Rangi ni kijivu au kahawia na wana mabaka meusi mgongoni. Tabia za nyoka mabaka hazijulikani sana. Inaonekana kama hukiakia ardhini usiku. Hula wadudu na mayai ya reptilia lakini mijusi pia. Nyoka hawa hawana sumu na kwa kisa chochote wako wadogo sana na hawawezi kung'ata watu.
Thomas Lemar

Thomas Lemar (amezaliwa tarehe 12 Novemba mwaka 1995) ni mchezaji wa soka wa Ufaransa ambaye anachezea timu ya taifa ya Ufaransa na klabu ya nchi ya Monaco iliyoko karibu na Ufaransa. Anajulikana kwa ushujaa wake. Lemar alianza kazi yake ya juu katika Caen mwaka 2013. Alicheza mara 32 kwa klabu kabla ya kuhamia Monaco kwa £ milioni 3.4 mwaka 2015. Amewakilisha Ufaransa kila ngazi kutoka chini ya miaka 17 hadi chini ya miaka 21 na alicheza mchezo wake wa kimataifa wa kwanza mwaka 2016 dhidi ya Ivory Coast.
Samuel Umtiti

Samuel Umtiti (amezaliwa tarehe 14 Novemba mwaka 1993) ni mchezaji wa soka wa Ufaransa ambaye anacheza kama mchezaji wa nyuma/au kwa jina lingine ni beki wa klabu ya Hispania iitwayo Barcelona F.C. na timu ya taifa ya Ufaransa. Umtiti alianza kazi yake ya kitaalamu na Lyon mwaka 2012, kushinda Coupe de France na Trophée des Champions mwaka huo. Alifikia michezo 170 na malengo matatu kabla ya kuhamisha Barcelona kwa euro milioni 25 kwa mwaka 2016. Baada ya kushinda mabao 47 na kufunga malengo matatu katika kiwango cha vijana, ikiwa ni pamoja na kushinda Kombe la Dunia chini ya miaka 20 la mwaka 2013, Umtiti alifanya mechi yake ya kwanza kwa Ufaransa katika UEFA Euro 2016, ambapo taifa lake lilifikia mwisho.
Mto Matuta

Mto Matuta unapatikana katika kaunti ya Bomet nchini Kenya. Maji yake yanaishia katika mto Naili na hatimaye katika Bahari ya Kati.
Leza (chombo)

Makala (au sehemu ifuatayo ya makala) inatoa habari bila kuonyesha vyanzo au uthibitisho wowote.Ona namna ya kutaja vyanzo hapa: Wikipedia:Umaarufu na Kutaja vyanzo.Ni lazima kuboresha makala kwa kutafuta vyanzo na kuvitaja kama marejeo, la sivyo sehemu ya makala au yote kabisa inaweza ikafutwa.Unaweza kuondoa kigezo hiki mara baada ya vyanzo sahihi kuwa vimeingizwa katika makala Leza (kutoka Kiingereza laser, akronimi ya fungu la maneno "Light Amplification by Stimulated Emission of Radiation") ni chombo cha kukuza na kushadidisha miali kuelekea upande mmoja kutengeneza mwangaza leza. Kifaa hiki ni maalumu, si kama taa nyingine za kutoa mwangaza na miali yake ina matumizi mengi. Leza ina historia kubwa na ni mojawapo wa nyanja zilizofanyiwa utafiti mkubwa tangu mwaka 1917. Utafiti wa leza umekua kutokana na utafiti wa mnururisho (radiation) na utafiti wa usumakuumeme (electromagnetism). Leza ina matumizi mengi yakiwemo:
Nyama choma

Nyama choma ni nyama iliyopikwa kwa kuchomwa kwa moto, makaa au jiko la umeme. Pia nyama inaweza kuchomwa na majiko maalum ya kisasa ya gesi ya kuchomea nyama. Nyama inaweza ama kuchomwa moja kwa moja, ama kwanza kuchemshwa au kupikwa na moshi, mtindo maarufu hasa Marekani, kabla ya kuchomwa. Harufu yake inavutia watu wengi kuipenda katika nchi na tamaduni mbalimbali duniani. Hivyo imekuwa biashara hasa katika barabara za mijini. Nyama hii hupendwa pia wakati wa sherehe, matukio muhimu ya kifamilia na marafiki au mwisho wa wiki kwa wale wanaokunywa pombe. Pamoja na kuliwa na vyakula vingine, mara nyingi huandaliwa na kachumbari. Nyama choma ni maarufu sana Afrika Mashariki, hasa Tanzania na Kenya. Nyama choma katika nchi hizi huitwa mishikaki. Huko Afrika Kusini nyama huitwa braai kutokana na neno la Kiafrikana "braaivleis." Nchini Namibia, nyama choma ambayo huitwa kapana huchomwa kwa moto wa kuni. Nyama hii hukatwa vipande vidogo na kuchomwa sio zaidi ya dakika 10
Carlos Slim Helu

Carlos Slim Helú (matamshi ya Kihispania: [kaɾlos eslim elu]; alizaliwa 28 Januari 1940) ni mhandisi, mwekezaji na mtaalamu wa biashara wa Mexiko. Yeye ni mtu tajiri zaidi nchini. Kuanzia 2010 hadi 2013, Slim aliwekwa nafasi ya kuwa mtu tajiri zaidi duniani kadiri ya gazeti la biashara la Forbes. Alipata bahati yake kutokana na umiliki wake mkubwa wa idadi ya kampuni za Mexiko kupitia kikundi chake, Grupo Carso. Kuanzia Juni 2018 ni mtu tajiri wa saba ulimwenguni, kwa mujibu wa orodha ya Forbes ya Mabilionea wa Dunia, akiwa na wastani wa thamani $ 61.3 bilioni.
Zizi

Zizi ni mahali wanapokaa wanyama wanaofugwa nyumbani kama vile ng'ombe na kuku. Namna ya kulitengeneza inategemea aina ya mifugo, lakini pia mazingira na utamaduni.
Kabichi

Makundi ya kaltivari 8: Kabichi (pia kabeji kutoka Kiingereza "cabbage") ni mboga yenye umbo la mviringo mkubwa na rangi ya kijani, nyekundu (zambarau), au nyeupe inayopandwa kwa msimu. Kabichi inaweza kuliwa baada ya kupikwa au ikiwa mbichi na ina manufaa mengi kwa afya. Kabichi ina thamani ya juu upande wxa lishe. Kichwa cha kabichi kwa ujumla huwa na kilo 0.5 hadi 4, na inaweza kuwa kijani, zambarau au nyeupe. Hadi mwaka 2012, kabichi nzito zaidi ilikuwa na kilo 62.71. Kabichi inayoliwa na binadamu asili yake ni kabichi mwitu. Kabichi ilianza kupandwa huko Ulaya kabla ya mwaka 1000 KK. Katika enzi za zama za Kati, kabichi ilikuwa sehemu kubwa ya vyakula vya Ulaya. Kwa kawaida, vichwa vya kabichi huvunwa mwaka wa kwanza wa mzunguko wa maisha ya mmea huo, lakini mimea inayotengwa kwa ajili ya mbegu inaruhusiwa kukua mwaka wa pili. Kabichi huathiriwa na upungufu wa virutubisho kadhaa, pamoja na kuliwa na wadudu wengi, na kupatwa na magonjwa ya bakteria na ya vimelea
MB Salone

Mohamed Bailor Barrie (anajulikana zaidi kwa jina lake la kisanii kama MB Salone; alizaliwa Freetown, Sierra Leone, 17 Agosti 1990) ni mtayarishaji wa rekodi za muziki wa Hip hop, Trap na RNB, wa Los Angeles, Marekani mwenye asili ya nchi ya Sierra Leone, Afrika.   MB Salone alianza utayarishaji rekodi mwaka wa 2011 akiwa mwanafunzi wake Mike Snotty Miller; mtayarishaji rekodi na mshindi wa tuzo za Grammy. Salone ametayarisha rekodi mingi na rekodi zingine zake zilitumika katika vipindi za MTV kama vile muziki wake Lil Key - "Shorty Right There" aliourekodi akishirikiana naye Mr. Wilson. Rekodi hii ilitumika katika vipindi "My Super Sweet 16" na "Rap Game" msimu wa pili za MTV. MB Salone ameteuliwa kama mtayarishaji bora wa mwaka kwa tuzo za wananchi wa Afrika Magharibi ("The West African Citizens Awards") za mwaka wa 2018. Katika utenda kazi wake amewatayirishia wanamuziki wengi vibao ikiwemo Fred Marshall, Kylie Beniamino, DJ UNK, Tokyo Jetz, Yung Dro, Lil Key, T. Rone and wengine wengi.  MB Salone ametoka katika kabila la Wafulani wa Sierra Leone. Alizaliwa wakati nchi yake iliathirika na vita dhidi ya mali asili hasa almasi ya Sierra Leone. Akiwa mtoto mdogo wa miaka miwili alipata ajali mbaya alipoanguka chini kutoka gorofa la pili na kupasua paji lake la uso. Ilimulazimu kufanyiwa operesheni iliomuacha na kovu kubwa usoni anayoivalia mpaka wa leo
Christian Eriksen

Christian Eriksen (alizaliwa tarehe 14 Februari mwaka 1992) ni mchezaji wa mpira wa miguu wa Denmark ambaye anacheza kama kiungo mshambuliaji katika klabu ya Ligi Kuu ya Uingereza iitwayo Tottenham Hotspur na timu ya Taifa ya Denmark. Alicheza timu yake ya Taifa ya Denmark mwaka 2010, na alikuwa mchezaji mdogo kabisa wa Kombe la Dunia la FIFA 2010 nchini Afrika Kusini. Mwaka 2011 Eriksen aliitwa Mchezaji wa Soka wa Denmark wa Mwaka, Talent ya Uholanzi ya Mwaka, Ajax Talent ya mwaka (Tuzo la Marco van Basten), na alifanya timu ya UEFA Euro chini ya miaka 21 . Pia alishinda Eredivisie na Ajax mwaka 2010-11, 2011-12 na mwaka 2012-13 kabla ya kuondoka kwa Tottenham mwezi Agosti 2013 kwa ada ya taarifa ya karibu £ 11.5 milioni. Alishinda tuzo ya Tottenham Hotspur ya mwaka kwa msimu wa 2013-14 na,pia ni miongoni mwa wachezaji waliochaguliwa katika kuwakilisha nchi katika Kombe la Dunia la FIFA 2018. Ajax Tottenham Hotspur Binafsi Rekodi
Lil Jon

Jonathan Smith (anayejulikana zaidi kwa jina lake la kisanii Lil Jon; alizaliwa tarehe 27 Januari mwaka 1971) ni mwandishi wa Marekani, mtayarishaji wa rekodi, na DJ. Alikuwa msimamizi wa kundi la Lil Jon na East Side Boyz, ambalo aliunda mwaka 1995, na waliachia albamu kadhaa mpaka 2004. Baada ya kwenda solo, alitoa albamu mpya mwaka 2010 yenye jina la Crunk Rock. Alionyeshwa kwenye Mwanafunzi wa Mtu wakati wa msimu wa 11 na 13.
Timu ya taifa

Timu ya taifa (kwa Kiingereza: national sports team, national team au national side) ni kundi la wachezaji wanaowakilisha taifa lao, si klabu wala eneo fulani, katika michezo ya kimataifa.
Baila

"Baila" ni wimbo uliotoka tarehe 12 Julai, 2018 kutoka kwa msanii wa muziki wa kizazi kipya kutoka nchini Tanzania - Diamond Platnumz akiwa na Miri Ben-Ari kutoka nchini Marekani kwenye violin. Wimbo unatoka katika albamu ya A Boy From Tandale na wa 11 kutolewa kama singo kutoka katika albamu hiyo. Wimbo umetayarishwa na Laizer Classic kupitia studio za Wasafi Records. Chibu kwa mahaba yake kwa mwigizaji wa Bollywood "Shah Rukh Khan", akaona heri achukue japo sehemu ya vipande vya wimbo wake wa "Saans" uliotayarishwa na A. R. Rahman. Baada ya kutoa wimbo, maneno yalikuwa mengi sana mtandaoni. Vurumai za maneno ya kejeli, ambayo Chibu mwenyewe aliyatolea maelezo.
Jiografia ya Kenya

Jiografia ya Kenya inahusu nchi hiyo ya Afrika Mashariki ambayo ni ya 47 kwa ukubwa duniani ikifuata mara Madagaska km2 580 367 (sq mi 224 081) ikiwa na eneo la kilomita mraba 580,367 (maili mraba 224,081). Kutoka pwani ya Bahari ya Hindi, nyanda za chini zimeinuka hadi milima ya kati. Milima hii imetenganishwa na eneo la Bonde la Ufa; sehemu tambarare yenye rutuba upande wa mashariki. Milima ya Kenya ni kati ya zilizofaulu kwa kilimo barani Afrika. Eneo hili la milima ndilo la juu zaidi nchini Kenya (na la pili kwa urefu barani Afrika): Mlima Kenya, unaofikia urefu wa mita 5,199 (futi 17,0570) m 5 199 (ft 17 057) na ni eneo lenye mito ya barafu. Ng'ambo ya mpaka wa Tanzania Mlima Kilimanjaro (m 5 895 (ft 19 341)*) huweza kuonekana upande wa kusini. Kenya ni nchi yenye jua kali na nguo za majira ya joto huvaliwa mwaka mzima. Hata hivyo, huwa na baridi usiku na pia asubuhi na mapema. Hali ya hewa ina joto na unyevu sehemu za pwani, joto kiasi sehemu za bara na ni kame katika sehemu za kaskazini na kaskazini-mashariki mwa nchi. Hata hivyo kuna mvua nyingi kati ya Machi na Aprili, na mvua ya kadiri kati ya Oktoba na Novemba. Halijoto huwa juu zaidi miezi hii yote. Mvua ya masika hunyesha kuanzia Aprili hadi Juni
John Venn

John Venn (4 Agosti 1834 – 4 Aprili 1923) alikuwa mwana hisabati na mwanafalsafa wa Uingereza. Ni maarufu kwa kubuni Jedwali la Venn, linalotumika katika fani mbalimbali.
Mto Santait

Mto Santait unapatikana katika kaunti ya Samburu, nchini Kenya (eneo la Bonde la Ufa la Afrika Mashariki). Maji yake yanaishia katika mto Jubba na hatimaye katika Bahari Hindi.
Mto Segera (Samburu)

Mto Segera (Samburu) unapatikana katika kaunti ya Samburu, nchini Kenya (eneo la Bonde la Ufa la Afrika Mashariki). Maji yake yanaishia katika mto Jubba na hatimaye katika Bahari Hindi.
Francisco Carrasco

Francisco José Carrasco (alizaliwa mnamo 6 Machi 1959) ni mchezaji wa soka wa Hispania ambaye alicheza kama mshambuliaji wa timu ya FC Barcelona, na sasa ni kocha wa timu ya FC Malaga. Alicheza mpira wa miguu kwa miaka 14 katika timu ya Barcelona (misimu 11), alicheza na michezo zaidi ya 350 na kushinda mataji kumi. Aliisaidia Hispania kwa miaka tisa, Carrasco aliwakilisha nchi katika Kombe la Dunia la 1986 na michuano ya Ulaya mara mbili.